প্রায় সব ক্ষেত্রে, আপনি অন্য উৎস থেকে উইকিপিডিয়াতে লেখা অনুলিপি করতে পারবেন না। সর্বদা আপনার নিজের ভাষায় নিবন্ধ লিখুন এবং নিবন্ধের উৎস উদ্ধৃত করুন। কপিরাইট লঙ্ঘন প্রায়শই দ্রুত মুছে ফেলা হয়।   আমি কি অন্য উৎস থেকে পাওয়া লেখা উইকিপিডিয়াতে অনুলিপি করতে পারি?   সাধারণ নিয়মে, অন্য উৎস থেকে লেখা অনুলিপি করবেন না। কারণ এটা করা কপিরাইট লঙ্ঘন এবং রচনাচুরি (উভয় ব্যতিক্রম নিচে আলোচনা করা হয়েছে) হতে পারে। এই উৎসগুলোর মধ্যে দাতব্য প্রতিষ্ঠান, শিক্ষা, গবেষণা, সংবাদ প্রকাশনার উৎসসহ কপিরাইট নোটিশ নেই এমন উৎসগুলোও অন্তর্ভুক্ত রয়েছে। যদি কোন উৎসে কপিরাইটের বিজ্ঞপ্তি নাও থাকে তবু এটিকে কপিরাইট-সুরক্ষার অধীন হিসেবে অনুমান করা হয়।"এমনকি যদি লেখক কপিরাইটের জন্য আবেদন না করেন বা তাদের কাজের মধ্যে কপিরাইট বিজ্ঞপ্তি না দেন" তবুও তা "বার্ন কনভেনশন"-এর মত নীতিতে স্বয়ংক্রিয়ভাবে কপিরাইট দ্বারা সুরক্ষিত।  আমি মুক্ত লাইসেন্স বা পাবলিক ডোমেইন উৎস থেকে অনুলিপি করতে পারি?  পাবলিক ডোমেইন উৎস গুলি থেকে বা কোনও উপযুক্ত লাইসেন্সিং স্কিমের অধীনে স্পষ্টভাবে লাইসেন্সকৃত উৎস থেকে লেখা অনুলিপি করা গ্রহণযোগ্য। (এক্ষেত্রে আসল লেখককে উল্লেখ করার প্রয়োজন হতে পারে) তবে, এছাড়া অন্যসব উৎস থেকে লেখা অনুলিপি করার বিষয়টি উপরে উল্লেখ করা হয়েছে। উন্মুক্ত লাইসেন্সযুক্ত লেখা (কোনো পাবলিক ডোমেইন বা উইকিপিডিয়ার সমঞ্জস লাইসেন্স) যুক্ত করার জন্য উইকিপিডিয়া:উইকিপিডিয়াতে উন্মুক্ত লাইসেন্সের লেখা যুক্তকরণ এবং কপিরাইট প্রায়শ জিজ্ঞাসিত প্রশ্নে নির্দেশিকা রয়েছে।   উইকিপিডিয়া সঙ্গে লাইসেন্স সামঞ্জস্য শুধুমাত্র পাঠ্যের জন্য; চিত্রের জন্য অনুমোদিত লাইসেন্সের জন্য উইকিপিডিয়া:ছবি_কপিরাইট_ট্যাগ দেখুন। উইকিপিডিয়া সঙ্গে লাইসেন্স সামঞ্জস্য  লাইসেন্স উইকিপিডিয়া সঙ্গে সামঞ্জস্যপূর্ণ নয় ক্রিয়েটিভ কমন্স লাইসেন্স সিসি বাই, সমস্ত সংস্করণ ৪.০ সহ।   সিসি বাই-এসএ ১.০, ২.০, ২.৫, ৩.০  সিসিওসিসি বাই-এসএ ৪.০ডব্লিউএমএফ আইনী দল অনুযায়ী, সিসি বাই-এসএ ৪.০ লাইসেন্সে পূর্বের সিসি বাই-এসএ ৩.০-এর সাথে সামঞ্জস্যপূর্ণ নয়। অতএব, ৩.০ এবং ৪.০-এর অধীনে পাঠ্য লাইসেন্সগুলি মিশ্রিত করলে তা সমস্যাজনক হতে পারে, তবে এই লাইসেন্সের অধীনে মিডিয়া ফাইলগুলি আপলোড করলে সমস্যা হবে না।  সিসি বাই-এনসি  সিসি বাই-এনসি-এনডি  সিসি বাই-এনডি  সিসি বাই-এনসি-এসএ  অন্যান্য লাইসেন্স  জিএফডিএল এবং সিসি বাই বা সিসি বাই-এসএ (সিসি বাই-এসএ ৪.০ অন্তরগত নয়)   শুধুমাত্র যেকোনো জিএনইউ লাইসেন্স (জিএফডিএল সহ)  অনিশ্চয়তার ক্ষেত্রে, অনুগ্রহ করে উইকিপিডিয়া আলাপ কপিরাইট সমস্যা বা উইকিপিডিয়া:সাহায্যকেন্দ্রে অন্যান্য সম্পাদক থেকে সহায়তা পেতে জিজ্ঞাসা করুন।  আমি যদি উৎসের মালিক হই, অথবা উৎসের মালিকের জন্য কাজ করি তবে আমি কি এটি উইকিপিডিয়ায় অনুলিপি করতে পারি??   সাধারণত না, যদি না উৎসটি ইতিমধ্যে উইকিপিডিয়ার সাথে সামঞ্জস্যপূর্ণ লাইসেন্সের অধীনে (যেমন সিসি বাই-এসএ) না থাকে, অথবা আপনি বিনামূল্যে লাইসেন্সের অধীনে উৎসটি দান না করে থাকেন। একটি মুক্ত লাইসেন্সের অধীনে প্রকাশ করা উৎস শুধু মাত্র উইকিপিডিয়া নয়, উইকিপিডিয়া ব্যবহারকারী যেকেউ - যেকোনো উদ্দেশ্যে এমনকি বাণিজ্যিক উদ্দেশ্যে ব্যবহার করতে, সম্পাদনা করতে, অনুলিপি করতে পারে। দুর্ভাগ্যবশত এটি নতুন বা অনভিজ্ঞ সম্পাদকদের জন্য হতাশার কারণ হয়, যখন তারা তাদের নিজস্ব ওয়েবসাইটগুলি (অথবা যেগুলোতে কাজ করেছে) থেকে অনুলিপি করা লেখা নিবন্ধগুলো অপসারণ বা দ্রুত মুছে ফেলার জন্য ট্যাগ লাগানো হয়। বিষয়বস্তু যথাযথভাবে সঙ্গতিপূর্ণ লাইসেন্স বা সার্বজনীন ডোমেন না হওয়া পর্যন্ত, উইকিপিডিয়া এটি সংরক্ষণ করতে পারে না। এমনকি এটি সামঞ্জস্যপূর্ণ হলেও, সামগ্রীটি ব্যবহারের জন্য আমাদের অন্যান্য সামগ্রীর নীতিগুলি মেনে চলতে হবে। প্রায়শই, উৎসের বর্ণনাভঙ্গি এবং গঠনটি বিশ্বকোষের নিবন্ধের জন্য উপযুক্ত নাও হতে পারে এবং উইকিপিডিয়ায় বেশিরভাগ নিবন্ধ প্রাথমিক উৎসের পরিবর্তে মাধ্যমিক উৎসের উপর ভিত্তি করে তৈরি করা উচিত।  আপনি যদি ব্যবহারকারীদের দ্বারা তৈরি করা এমন ওয়েবসাইটগুলোর কোনোটিতে লেখা প্রকাশ করেন, তবে তাদেরকে আপনাকে লাইসেন্সের একচ্ছত্র অধিকার দেয়ার প্রয়োজন হতে পারে, এমন ক্ষেত্রে আপনি লেখার অনুলিপি উইকিপিডিয়ায় দিতে পারবেন না। এমনকি কখনও কখনও যেসব সাইটে (যেমন আইএমডিবিতে) একচ্ছত্র (এক্সক্লুসিভ) লাইসেন্সের প্রয়োজন হয় না, সেগুলোতে আপনার প্রকাশ করা লেখা উইকিপিডিয়ায় ব্যবহার করা হয়তো সম্ভব নয়, কারণ এটি নির্ণয় করা সম্ভব নয় যে আপনিই সেই ব্যক্তি যিনি লেখাটি সেখানে প্রকাশ করেছে।  আমি যদি একটু বদলে পাঠ্য পরিবর্তন করি তবে কি আমি অনুলিপি করতে পারি?  না। কপিরাইট সুরক্ষিত পাঠ্যের সামান্য পরিবর্তন যথেষ্ট নয়। উইকিপিডিয়ার নিবন্ধগুলো এর লেখকের নিজস্ব শব্দে লিখিত হতে হবে। যদি কোনো উৎসে কোনো বিষয় যেভাবে বলা হয়েছে তা গুরুত্বপূর্ণ বলে মনে হয় তবে তা উদ্ধৃতি হিসেবে যুক্ত করুন।  আমি কি কাজ করার জন্য কোনও ব্যবহারকারীর পৃষ্ঠা বা আলাপ পাতায় পাঠ্য অনুলিপি করতে পারি? না। যদিও আপনার ব্যবহারকারী পাতা এবং আলাপ পাতায় কপিরাইটযুক্ত পাঠ্য থেকে সংক্ষিপ্ত উদ্ধৃতি অন্তর্ভুক্ত থাকতে পারে, তবে উইকিপিডিয়া আলাপ বা ব্যবহারকারী পৃষ্ঠায় অ-সামঞ্জস্যপূর্ণ কপিরাইটযুক্ত সামগ্রীর ব্যাপক অনুলিপি করা লেখা থাকতে পারবে না, এমনকি অস্থায়ীভাবেও না।  উদ্ধৃতি সম্পর্কে কি?  কপিরাইটযুক্ত পাঠের সংক্ষিপ্ত উদ্ধৃতিগুলি একটি বিষয়কে চিত্রিত করতে, প্রেক্ষাপট স্থাপন করতে, বা দৃষ্টিকোণ প্রকাশ করতে ব্যবহার করা যেতে পারে। কপিরাইটযুক্ত পাঠের ব্যবহার উইকিপিডিয়ার অ-মুক্ত সামগ্রীর মানদণ্ডের নীতির সাথে সঙ্গতিপূর্ণ হতে হবে। এর অর্থ হল উদ্ধৃতিটি মুক্ত লেখা দিয়ে (সম্পাদক যা লেখে তা সহ) প্রতিস্থাপনের যোগ্য নয়, সংক্ষিপ্ত হওয়া আবশ্যক, অবশ্যই প্রাসঙ্গিক তাৎপর্য থাকতে হবে এবং পূর্বে প্রকাশিত হতে হবে।  একটি উইকিপিডিয়া নিবন্ধ থেকে অন্যত্র অনুলিপি করা?  হ্যাঁ, আপনি একটি উইকিপিডিয়া নিবন্ধের অংশ অন্য নিবন্ধে অনুলিপি করতে পারেন তবে আপনাকে সম্পাদনা সারাংশে উৎস নিবন্ধটির লিঙ্ক প্রধান করতে হবে। মূল লেখককে যথাযথভাবে উল্লেখ করা হলে ব্যবহারকারীদের অবদানের মাধ্যমে তৈরি লেখা অবাধে ব্যবহার করা যেতে পারে। যদি আপনি পাঠ্য অনুলিপি করেন কিন্তে সম্পাদনা সারাংশে উল্লরখ করতে ভুলে যান, তবে এটি সহজে সংশোধন করা যেতে পারে : আপনি নিবন্ধটিতে কোনো সামান্য পরিবর্তন করে একটি ডামি সম্পাদনা করতে পারেন, যেমন নিবন্ধের শেষে একটি ফাঁকা লাইন যোগ করে তারপর সম্পাদনা সারাংশে "১ জানুয়ারী ২০১৯ তারিখে [[অমুক নিবন্ধ]] থেকে অনুলিপি করা হয়েছে" লিখে সম্পাদনা করা যেতে পারে।  উৎস নিবন্ধের আলাপ পাতায় এখান থেকে অনুলিপি করা হয়েছে লিখে একটি টীকা দেয়ার সুপারিশ করা হচ্ছে, কারণ উৎস নিবন্ধটি ততক্ষণ পর্যন্ত মুছে ফেলা যাবে না যতক্ষণ এর বিষয়বস্তু ব্যবহৃত হচ্ছে। এর জন্য নিবন্ধের আলাপ পাতায় টেমপ্লেট  ব্যবহার করা যেতে পারে।  টীকা  বিষয়শ্রেণী:উইকিপিডিয়া কপিরাইট বিষয়শ্রেণী:উইকিপিডিয়া দ্রুত পরিচয়